મંગળવારે કાળી ચૌદસના દિવસે પાલિકાના મહેકમ વિભાગે ટેકનિકલ સ્ટાફની મોટાપાયે બદલીના હુકમ કર્યા હતાં. આ હુકમમાં કુલ 134 જુનિયર અને આસિસ્ટન્ટ ઇજનેરની બદલીઓ થઈ હતી. છેલ્લા દોઢ વર્ષમાં ટેકનિકલ સ્ટાફની આટલી મોટી બદલીનો આ પહેલો હુકમ કહેવાય છે. બદલીને લીધે પાલિકાના તમામ સાતેય ઝોન, સ્લમ અપગ્રેડેશન સેન્ટર, ડ્રેનેજ, પાણી, લાઈટ વિભાગ, સોલિડ વેસ્ટ વિભાગ, ટ્રાફિક સેલ, પીડબલ્યુડી જેવા વિભાગને અસર થઈ હતી.